Document ID: 31989D0256

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Απριλίου 1989
που τροποποιεί την απόφαση 85/634/ΕΟΚ για την παροχή άδειας σε ορισμένα κράτη μέλη να παρεκκλίνουν από της διατάξεις της οδηγίας 77/93/ΕΟΚ του Συμβουλίου, όσον αφορά το ξύλο βελανιδιάς καταγωγής Καναδά ή Ηνωμένων Πολιτειών της Αμερικής
(Τα κείμενα στη γερμανική, δανική, ισπανική, γαλλική, ιταλική και ολλανδική γλώσσα είναι τα μόνα αυθεντικά)
(89/256/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 89/93/ΕΟΚ (2), και ιδίως το άρθρο 14 παράγραφος 3,
την αίτηση που υπέβαλε το Βασίλειο της Ισπανίας,
Εκτιμώντας:
ότι σύμφωνα με τις διατάξεις της οδηγίας 77/93/ΕΟΚ, δεν επιτρέπεται καταρχήν η εισαγωγή στην Κοινότητα ξύλου βελανιδιάς με φλοιό, καταγωγής χωρών Βόρειας Αμερικής, λόγω του κινδύνου εισαγωγής του ceratocystis fagacerum, που είναι η αιτία του μαρασμού της βελανιδιάς·
ότι, ωστόσο, το άρθρο 14 παράγραφος 3, της προαναφερόμενης οδηγίας επιτρέπει παρεκκλίσεις από τον κανόνα αυτό εφόσον αποδεικνύεται ότι δεν υπάρχει κίνδυνος εξάπλωσης επιβλαβών οργανισμών·
ότι με την απόφαση 85/634/ΕΟΚ (3), όπως τροποποιήθηκε από την απόφαση 86/114/ΕΟΚ (4), η Επιτροπή επέτρεψε παρεκκλίσεις κάτω από αναθεωρημένους όρους, όσον αφορά το ξύλο βελανιδιάς καταγωγής Καναδά ή Ηνωμένων Πολιτειών της Αμερικής·
ότι έχει ζητηθεί η γνώμη των κρατών μελών σχετικά με τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 85/634/ΕΟΚ τροποποιείται ως εξής:
1. Στο άρθρο 1 παράγραφος 1, ο όρος «Ισπανία» παρεμβάλεται μεταξύ των όρων «Γερμανία» και «Γαλλία».
2. Στο άρθρο 1 παράγραφος 2 στοιχείο β), ο όρος «Valencia» προστίθεται στον κατάλογο των λιμένων εκφόρτωσης μετά τον όρο «Salerno».
3. Στο άρθρο 2 πρώτη παράγραφος, οι όροι «και στην Ισπανία» παρεμβάλλονται μεταξύ των όρων «Ιταλία» και «μπορούν».
Άρθρο 2
Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, το Μεγάλο Δουκάτο του Λουξεμβούργου και το Βασίλειο των Κάτω Χωρών.
Βρυξέλλες, 5 Απριλίου 1989.

Labels: 1
18
6